Göteborg

Göteborg (oetspraok: Jötteborj, IPA: /jœte'bɔrj/, verajerdj Nederlandjs: Gotenburg) is 'n stad in Zwede. 't Is de houfplaats vanne gelieknamige gemèndje en ligk gedeiljelik ouch inne gemèndjes Mölndal, Partille en Härryda. Wiejer ligk de stad inne landjsjappe Bohuslän en Västergötland en is 't ouch de houfstad vanne provincie Västra Götalands län. De plaats haet 510.491 inweuners (2005) en 'n oppervlakdje van 19.816 hectaar. De stad is nao Stockholm de grótste stad van Zwede en haet de grótste have van 't landj.

 Gesjiechte 
De stad is gestich in 1621 door Gustaaf II Adolf van Zwede, naodet ieëder inne delta van de Göta Älv gestichdje stei ummer inne krieg tösse Denemarke, Zwede en Noorwege verwós wore. 't Pöntj woor van groeat strategisch en economisch belang. De grèns mit Noorwege laag doe e stök zujeliker, dewiel 't zuudpöntj van 't hujig Zwede doe nag Deens waas. Dit waas 't ènsigste stök kus det 't gans jaor door iesvrie woor.

De Zweedse keuning reep veure boew en de organisatie vanne stad de hölp in vanne Hóllenjers, Pruusje en Sjotte. De Hóllenjers krege 'nen euverwaegendjen invlood en maakdje 't stadsplan. Ouch krege de Hóllenjers deil aan 't stadsbestuur. De Nederlandjse taal waas lengentied officieel erkèndj naeve 't Zweeds. De twieëdje börgermeister saer de aanstèlling van 't stadsbestuur waas de Nederlenjer Jakob van Dijck.

 Demografie 
Göteborg haet 'ne groeate immigrantjenbevólking, óngevieër 43% vanne bevólking. Dees luuj kómme vral oet Iran, Finlandj, Irak en 't veurmalig Joegoslavië. Dees bevólking is vral geconcentreerdj inne veurstei in 't naordoeaste, wie Angered. 

De ganse regio róndje stad wuuertj ouch waal Stor-Göteborg (Groeat-Göteborg) geneump. Hie woeane óngevieër 930.000 luuj (2011).

De gemèndje Götteborg tèltj 489.696 inwoeaners (2006), ómsleitj e gebied van 450,71 km² en haet 'n bevoukingsdichheid van 1.086,5 luuj de km².

 Demografische óntwikkeling 
 Jaor 1950  1960  1970  1980  1990  2000  2006 Inwoeanersaantaal 370.832  423.983  466.591  431.273  433.042  466.990  489.696

20,46% vanne inwoeaners is boete Zwede gebaore (2006).

 Politiek 
+ Zaetelverdeiling inne gemèndjeraod Jaor  Moderaterna  Center  Liberalerna  Kristdemokraterna  Gröna  Socialdemokraterna  Vänster  Anger partieje 1982  21  5  9  0  1  35  8  2 1985  17  4  16  0  3  31  8  2 1988  17  4  13  1  9  30  7  0 1991  21  1  10  5  5  29  6  4 1994  21  1  8  1  5  37  8  0 1998  22  0  6  9  5  28  11  0 2002  17  0  14  5  6  29  10  0 2006  20  1  9  5  7  31  7  1

 Externe link 
 Website vanne gemèndje.

Categorie:Västra Götalands län
Categorie:Gemeinte in Zjwaede
Categorie:Sjtaej in Zjwaede